**V Ý Z V A**

# na predloženie cenovej ponuky

zákazka s nízkou hodnotou podľa §117 zákona z. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

# Identifikácia verejného obstarávateľa:

**N á z o v:** Obec Kostolná pri Dunaji

**S í d l o:** Kostolná pri Dunaji 59 , 903 01 Senec

**Štatutárny orgán:** Ing. Igor Šillo – starosta

**IČO:** 00306037

# Kontaktná osoba: Ing. Igor Šillo – starosta

**Kontaktné miesto:** Obec Kostolná pri Dunaji ,

Obecný úrad Kostolná pri Dunaji 59, 903 01 Senec

**Telefón:** 0915834087

**E-mail:** [kostolnapd@gmail.com](mailto:kostolnapd@gmail.com)

**Webové sídlo:** [www.kostolnapridunaji.sk](http://www.kostolnapridunaji.sk)

# Kontaktná osoba/miesto pre informácie k procesu verej. obstarávania:

Obchodné meno: EURO tender SK, s.r.o.

Sídlo: Kominárska 141/2-4, 831 04 Bratislava

**Kontaktná osoba:** Ing. Pavel Hulín - konateľ

**Telefón:** +421 908 772 640

e-mail: [info@eurotender.sk](mailto:info@eurotender.sk)

1. **Názov predmetu zákazky:**

**„WiFi4EU Podpora internetového pripojenia v miestnych spoločenstvách“**

1. **Druh zákazky: stavebné práce**
2. **Typ zmluvy: zmluva o dielo**

# Opis predmetu zákazky:

Predmetom zákazky je vybudovanie bezplatného WiFi pripojenia pre občanov aj návštevníkov obce Kostolná pri Dunaji prostredníctvom bezdrôtových prístupových bodov na verejných priestranstvách a verejných budovách. K pokrytiu verejných priestranstiev WiFi pripojením bude zhotovenie – 12 prístupových bodov (7 vonkajších a 5 vnútorných) zahrňujúcich potrebné nevyhnutné príslušenstvo s inštaláciou a montážou WiFi siete. Vybudovaná WiFi sieť musí dosiahnuť pripojenie s minimálnou rýchlosťou sťahovania 30 Mbps.

Prístupové body budú umiestnené na nižšie uvedených verejných priestranstvách:

INT miesto č. 1 - budova obecného úradu, súpisné číslo 59, chodba na 2. NP

INT miesto č. 2 - budova obecného úradu, súpisné číslo 59, miestnosť na 1. NP (bývalá "kolkáreň")

INT miesto č. 3 - budova kultúrneho domu, súpisné číslo 15, miestnosť bývalého Chicaga baru

INT miesto č. 4 - budova kultúrneho domu, súpisné číslo 15, veľká sála kultúrneho domu

INT miesto č. 5 - budova materskej školy, súpisné číslo 6, veľká trieda materskej školy

EXT miesto č. 1 - stĺp verejného osvetlenia medzi kultúrnym domom a farským dvorom

EXT miesto č. 2 - budova pohostinstva zo strany vnútorného dvora

EXT miesto č. 3 - budova kultúrneho domu pri autobusovej zastávke

EXT miesto č. 4 - stĺp verejného osvetlenia pri č. d. 145 (pri malom jazere)

EXT miesto č. 5 - stĺp verejného osvetlenia pri č. d. 61 (pri veľkom jazere)

EXT miesto č. 6 - stĺp verejného osvetlenia pri č. d. 51 (pri veľkom jazere)

EXT miesto č. 7 - altánok na dvore obecného úradu

Každý prístupový bod, ktorý bude umiestnený na uvedených verejných priestranstvách a budovách musí spĺňať minimálne nasledujúce technické parametre:

* podporuje súbežné dvojpásmové (2,4 GHz – 5 GHz) použitie;
* má podporný cyklus nad 5 rokov;
* má priemerný čas medzi poruchami (MTBF) najmenej 5 rokov;
* má osobitné a centralizované jedno riadiace miesto minimálne pre všetky prístupové body každej siete WiFi4EU;
* podporuje IEEE 802.1x;
* spĺňa normu IEEE 802.11ac Wave I;
* podporuje IEEE 802.11r;
* podporuje IEEE 802.11k;
* podporuje IEEE 802.11v;
* je schopný zvládnuť najmenej 50 súbežných používateľov bez zhoršenia výkonu;
* má najmenej 2x2 MIMO (viacnásobný vstup, viacnásobný výstup);
* spĺňa certifikát programu Hotspot 2.0 (certifikačný program Passpoint Wi-Fi Alliance).

# Obec Kostolná pri Dunaji uzavrela s inštitúciou Výkonná agentúra pre inovácie a siete (INEA) (ďalej len „agentúra“) na základe právomocí, ktoré na ňu preniesla Európska komisia (ďalej len „Komisia“), zastúpená na účely podpísania dohody na jednej strane, dohodu o grante: DOHODA O GRANTE V RÁMCI NÁSTROJA NA PREPÁJANIE EURÓPY (NPE) – WiFi4EU. Číslo dohody: INEA/CEF/ WiFi4EU/2-2019/026395-032133.

Pri vykonávaní akcie musí príjemca (verejný obstarávateľ) vybrať spoločnosť na inštaláciu Wi-Fi ako dodávateľa v zmysle článku II.9. predmetnej dohody. Spoločnosť na inštaláciu Wi-Fi sa musí zaregistrovať na portáli WiFi4EU na adrese <https://www.wifi4eu.eu/>. Príjemca sa zaväzuje previesť záväzky vyplývajúce z uvedenej dohody na spoločnosť na inštaláciu Wi- Fi. Príjemca musí najmä zabezpečiť, aby sa aj na spoločnosť na inštaláciu Wi-Fi okrem článku II.9.4 predmetnej dohody vzťahovali aj tieto podmienky:

a)povinnosť dodržiavať technické požiadavky uvedené v prílohe I;

b)povinnosť predložiť vyhlásenie a dodatočné informácie uvedené v článku 4.1 písm. a)

Za účelom vyššie uvedeného predkladáme aj vyššie uvedenú dohodu ako Prílohu č.5 teto výzvy, nakoľko obsahuje ustanovenia, ktoré majú vplyv aj na uchádzačov a je nutné aby sa s touto dohodou oboznámili. Plnenie tejto zákazky musí byť v súlade s ustanoveniami tejto dohody.

Verejný obstarávateľ bude mať v čase realizácie tejto zákazky zhotovené hlavné káblové telekomunikačné rozvody z Kábla typu: Kábel 2x2,5 CYKY-Z + fiber 24 vlák, mapu trasovania vidď v Prílohe č. 8- Mapa trasovania optického kábla.

Podrobné vymedzenie technických špecifikácií predmetu zákazky je v Prílohe č. 1 Opis predmetu zákazky a súpis prác je v Prílohe č.2 – Formulár cenovej ponuky , ďalej v Prílohe č. 3 – Situácia je uvedené rozmiestnenie zariadení. V prílohe č. 4 – Návrh zmluvy o dielo sú uvedené obchodné a dodacie podmienky. V Prílohe č. 5 – Grantová dohoda je kompletný obsah o podmienkach získaného grantu.

V prípade potreby obec organizuje obhliadku a to len individuálne po písomnej žiadosti/nahlásení min. deň vopred na e-mail: [kostolnapd@gmail.com](mailto:kostolnapd@gmail.com), pričom obec stanoví presný čas spätným kontaktovaním. Obhliadka bude dňa 17.04.2020 v čase od 8:00 do 11:00 hod., e-mail: [kostolnapd@gmail.com](mailto:kostolnapd@gmail.com). Niektoré miesta sú aj verejne prístupné.

V prípade že technické požiadavky sa odvolávajú na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ prijme aj ponuku s ekvivalentným riešením, resp. lepším funkčným a výkonnostným technickým riešením.

1. Hlavný slovník obstarávania: CPV 32571000-6 Komunikačná infraštruktúra, 64227000-3 Integrované telekomunikačné služby, 45314000-1 – Inštalovanie telekom. zariadení
2. Predpokladaná hodnota zákazky: 15 000,- EUR bez DPH

# Miesto uskutočnenia prác: Obec Kostolná pri Dunaji, parcely a budovy podľa situácie v prílohe.

1. **Možnosť predloženia ponuky:** Uchádzač predkladá ponuku na celý predmet zákazky.
2. **Variantné riešenie:** neumožňuje sa

# Termín dodania: do 90 dní od zadania zákazky (odovzdania staveniska).

1. **Lehota na predloženie ponúk: do 27.04.2020, do 13:30 hod.**
2. **Adresa, na ktorú sa majú ponuky doručiť:** Obec Kostolná pri Dunaji , Obecný úrad Kostolná pri Dunaji 59 , 903 01 Senec, alebo e-mailom na : [kostolnapd@gmail.com**.**](mailto:kostolnapd@gmail.com)
3. **Jazyk ponuky:** Ponuky sa predkladajú v slovenskom alebo českom jazyku. Pre iný jazyk sa požaduje úradný preklad, postačí kópia, resp. sken.
4. **Miesto, dátum a čas otvárania ponúk:** Obec Kostolná pri Dunaji , Obecný úrad Kostolná pri Dunaji 59 , 903 01 Senec, dňa **27.04.2020, do 14:00 hod.,** verejné pre uchádzačov pri dodržaní aktuálnych hyg. opatrení

# Podmienky účasti

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa [**§ 32 ods. 1 písm. e)**](https://www.slov-lex.sk/pravne-predpisy/SK/ZZ/2015/343/20190101#paragraf-32.odsek-1.pismeno-e) a [**f)**](https://www.slov-lex.sk/pravne-predpisy/SK/ZZ/2015/343/20190101#paragraf-32.odsek-1.pismeno-f) alebo ak u neho existuje dôvod na vylúčenie podľa [**§ 40 ods. 6 písm. f)**](https://www.slov-lex.sk/pravne-predpisy/SK/ZZ/2015/343/20190101#paragraf-40.odsek-6.pismeno-f). Ustanovenie [**§ 11**](https://www.slov-lex.sk/pravne-predpisy/SK/ZZ/2015/343/20190101#paragraf-11) ZVO tým nie je dotknuté.

Splnenie podmienok účasti [**§ 32 ods. 1 písm. e)**](https://www.slov-lex.sk/pravne-predpisy/SK/ZZ/2015/343/20190101#paragraf-32.odsek-1.pismeno-e) a [**f)**](https://www.slov-lex.sk/pravne-predpisy/SK/ZZ/2015/343/20190101#paragraf-32.odsek-1.pismeno-f) **zákona** skúma verejný obstarávateľ z dostupných verejných zdrojov.Uvedenú podmienku [**§ 40 ods. 6 písm. f)**](https://www.slov-lex.sk/pravne-predpisy/SK/ZZ/2015/343/20190101#paragraf-40.odsek-6.pismeno-f) zákona skúma verejný obstarávateľ počas procesu verejného obstarávania.

**Za nesplnenie vyššie uvedených podmienok bude uchádzač z obstarávania vylúčený!**

1. **Požiadavky na spracovanie cenovej ponuky, obchodné a dodacie podmienky**
2. uchádzač predloží cenovú ponuku, kde celková cena bude vypracovaná v EUR s DPH za predmet zákazky v súlade s bodom 5 tejto výzvy a bude zahŕňať všetky náklady s predmetom plnenia ak nie je uvedené inak.

Ak je uchádzač platcom dane z pridanej hodnoty (ďalej len DPH), navrhovanú zmluvnú cenu uvedie v zložení:

* cena v eurách bez DPH
* sadzba DPH v % a výška DPH v eurách
* cena celkom v eurách vrátane DPH

Posudzovaná bude celková cena za predmet zákazky v EUR s DPH. Ak nie je uchádzač platcom DPH na túto skutočnosť upozorní v cenovej ponuke. Zaokrúhľovanie celkových položkových cien bude na 2 desatinné miesta.

Ponuku je potrebné predložiť v písomnej podobe a doručiť prostredníctvom pošty, kuriérom alebo osobne na adresu obecného úradu alebo na e-mail: [kostolnapd@gmail.com](mailto:kostolnapd@gmail.com) najneskôr do uplynutia lehoty stanovenej v bode 12 tejto výzvy. Ponuka, ktorá bude doručená

1. listinne, musí byť doručená v nepriehľadnom uzatvorenom obale (napr. nepriehľadná obálka), ktorý musí byť označený údajmi:
2. Adresa verejného obstarávateľa
3. Adresa uchádzača (obchodné meno, adresa sídla alebo miesta podnikania)
4. Označenie: „Súťaž– neotvárať“

Heslo: „WIFI - KPD“

V prípade zaslania ponuky e-mailom, tak na adresu: [kostolnapd@gmail.com](mailto:kostolnapd@gmail.com). Max veľkosť správy zasielajte do 6 Mb, v prípade väčšej správy treba rozdeliť na viac e-mailov a do správy uviesť 1., 2. resp. 3 časť ponuky a pod. Odporúčame si telefonicky overiť doručenie

danej správy.

1. Obchodné a dodacie podmienky viď v návrhu kúpnej zmluvy v Prílohe č.3 Návrh Zmluvy o dielo.

Predmet zákazky bude spolufinancovaný z grantu „WiFi4EU Podpora internetového pripojenia v miestnych spoločenstvách“. Úhrada zákazky bude realizovaná formou bezhotovostného platobného styku. Verejný obstarávateľ neposkytne na plnenie predmetu obstarávania preddavok. Cena bude objednávateľom uhradená podľa bodu 4.2 Dohody o grante v rámci nástroja na prepájanie Európy (NPE) – WiFi4EU.

Citujeme z predmetnej dohody:

„4.2. Agentúra má po prijatí vyhlásení a doplňujúcich informácií uvedených v článku 4.1

maximálne 60 dní na overenie fungovania siete(-í) WiFi4EU a na uhradenie platby

zostatku spoločnosti na inštaláciu Wi-Fi.

Platba sa uhradí iba pri splnení týchto podmienok:

i) na sieť WiFi4EU sa pripojilo najmenej 10 používateľov;

ii) značka WiFi4EU je vhodne umiestnená na portáli na prihlásenie.

Po splnení vyššie uvedených podmienok dostane príjemca potvrdzujúce oznámenie a

agentúra uhradí platbu spoločnosti na inštaláciu Wi-Fi. Uvedenými platobnými

podmienkami nie je dotknuté právo agentúry kontrolovať súlad zariadení Wi-Fi s technickými špecifikáciami uvedenými v prílohe I prostredníctvom auditov ex post.“

Prípadný rozdiel medzi celkovou cenou za predmet zákazky a hodnotou poukážky uhradí ver. obstarávateľ na základe faktúry zhotoviteľovi v termíne 14 dní odo dňa jej vystavenia. Náklady na internetové služby (poskytovateľa internetu) nie sú predmetom zákazky. Podmienky pre zhotoviteľov sú zverejnené na stránke [www.wifi4eu.eu](http://www.wifi4eu.eu).

1. OBSAH PONUKY:
2. **Cenová ponuka** za predmet zákazky spracovaná podľa bodu 5 v súlade s bodom 17 tejto výzvy podľa vzorového formulára v Prílohe č.2 – Formulár cenovej ponuky (Výkaz výmer). Dokument formuláru môže byť vhodne upravený pri zachovaní uvedeného min. obsahu. Doklad bude podpísaný oprávnenou osobou za uchádzača. Postačí aj kópia uvedeného dokladu alebo sken v pdf.
3. Katalógový list/prospektový materiál od ponúkaných zariadení. príst. bodov (aktívnych prvkov). Postačí aj kópia uvedeného dokladu alebo sken v pdf.
4. Čestné vyhlásenie o neprítomnosti konfliktu záujmov – podľa prílohy č. 6. Postačí aj kópia uvedeného dokladu alebo sken v pdf.
5. Súhlas so spracovaním osobných údajov (GDPR) – podľa prílohy č. 7. Postačí aj kópia uvedeného dokladu alebo sken v pdf.

# Kritériá na hodnotenie ponúk: Najnižšia cena (celková cena za predmet zákazky v EUR s DPH).

# Spôsob vyhodnotenia súťaže

Ak bola predložená viac ako jedna ponuka, verejný obstarávateľ vyhodnocuje splnenie požiadaviek na predmet zákazky a splnenie podmienok účasti (ak relevantné) po vyhodnotení ponúk na základe kritériá/kritérií na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí (super reverznou metódou). Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Uvedené pravidlá nevylučujú, aby verejný obstarávateľ vyhodnotil splnenie požiadaviek na predmet zákazky a splnenie podmienok účasti v prípade všetkých uchádzačov, ktorí predložili ponuku.

# Ďalšie informácie

1. Verejný obstarávateľ si vyhradzuje právo postup obstarávania zrušiť, v prípade zmeny okolností za ktorých sa vyhlásilo verejné obstarávanie alebo iných odôvodnených prípadoch s uvedením dôvodu a oboznámením uchádzačov. V prípade ak nebude predložených viac ako 2 ponuky môže sa VO rozhodnúť či vyhlásené verejné obstarávanie nezruší.
2. Prípadné otázky môžete včas adresovať (najneskôr 2 prac. dni pred uplynutím lehoty na predkladanie ponúk) písomne, odporúčame e-mailom na kontaktnú osobu pre verejné obstarávanie v úvode výzvy. Zodpovedané budú najneskôr do 2 prac. dní odo dňa prijatia. Preferuje sa e-mailová forma komunikácie pre tento účel.
3. Verejný obstarávateľ si vyhradzuje právo na zmenu, resp. doplnenie informácií uvedených v tejto výzve najneskôr 2 prac. dni pred uplynutím lehoty na predkladanie ponúk) a informovať uchádzačov.
4. Verejný obstarávateľ v prípade nejasností v cenových ponukách, resp. chýbajúcom dokalde alebo prílohe, môže požiadať o vysvetlenie, resp. doplnenie ponúk. Uchádzač musí doručiť vysvetlenie, resp. doplnenie do 2 prac. dní odo dňa doručenia požiadavky ak ver. obstarávateľ neurčí dlhšiu lehotu v žiadosti.

Vysvetlením ponuky nemôže prísť k jej zmene . Za zmenu ponuky sa nepovažuje odstránenie zrejmých chýb v písaní a počítaní. Verejný obstarávateľ vylúči z hodnotiaceho procesu ponuky uchádzačov, ktorí nespĺňajú podmienky účasti alebo požiadavky na predmet zákazky.

Preferuje sa e-mailová forma komunikácie pre tento účel.

1. Uchádzači budú oboznámení s výsledkom verejného obstarávania do 5 pracovných dní odo dňa ukončenia vyhodnotenia ponúk.
2. Verejný obstarávateľ si vyhradzuje právo neprijať ponuky, ktoré presiahnu predpokladanú hodnotu zákazky.
3. Všetky náklady s vypracovaním ponuky znáša v plnej miere uchádzač.
4. Verejný obstarávateľ upozorňuje uchádzačov, že doručená ponuka môže byť zahrnutá do vyhodnotenia len za predpokladu, že jej obsah zodpovedá všetkým podmienkam definovaným vo výzve na predkladanie ponúk, obsahuje všetky náležitosti definované vo výzve na predloženie cenovej ponuky a bola predložená v lehote určenej vo výzve na predloženie cenovej ponuky. V prípade úmyselného poskytnutia nepravdivých alebo skreslených informácii bude ponuka vylúčená. Ak uchádzač nedoručí v stanovenej lehote vysvetlenie, resp. doplnenie ponuky bude vylúčený z verejného obstarávania aj v takomto prípade. Z verejného obstarávania bude vylúčená ponuka, ktorá nespĺňa požiadavky na predmet zákazky.
5. Ukončenie vyhodnotenia predložených ponúk bude do 60 kalendárnych dní odo dňa, kedy uplynula lehota na predloženie ponúk. V odôvodnených prípadoch (napr. pri vysvetľovaní ponuky a pod.) bude uvedená lehota primerane predĺžená.
6. V prípade zaslania elektronickej pošty je počítanie lehôt od preukázateľného doručenia správy a nie čas prečítania správy.
7. Úspešný uchádzač doručí do 3 prac. dní odo dňa doručenia oznámenia /informácie o prijatí ponuky podpísaný návrh zmluvy o dielo vrátane príloh v požadovanom počte 4 ks. V prípade ak úspešný uchádzač nedoručí návrh zmluvy v súlade s uvedenými podmienkami bude sa to považovať za neposkytnutie súčinnosti a vyzvaný na podpis zmluvy bude druhý v poradí atď.. Uvedené pravidlo v predchádzajúcej vete bude platiť na všetkých vyzvaných na súčinnosť rovnako. Uvedenému uchádzačovi sa oznámi, že neposkytol súčinnosť v danej lehote podľa požiadaviek a preto s ním nebude uzavretá zmluva.
8. Dôvernosť a ochrana osobných údajov:

Verejný obstarávateľ počas priebehu tohto prieskumu trhu nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk. Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.

Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V Kostolnej pri Dunaji dňa 16.04.2020

Ing. Igor Šillo v.r.

...............................

Ing. Igor Šillo

starosta

Obec Kostolná pri Dunaji

# Prílohy:

1. *Opis predmetu zákazky*
2. *Formulár cenovej ponuky (Výkaz výmer),*
3. *Situácia*
4. *Návrh ZMLUVA O DIELO*
5. *Grantová dohoda*
6. *Čestné vyhlásenie o konflikte záujmov*
7. *Súhlas so spracovaním osobných údajov (GDPR)*
8. Mapa trasovania optického kábla.